Nadbytočné detské oblečenie, knižky či hračky dostanú novú šancu na život.
Avion organizuje prvý swap detských vecí, knižiek a hračiek
23.9.2022 (Webnoviny.sk) - "Prvým SWAPOM detských vecí, knižiek a hračiek chceme vyjsť v ústrety našim zákazníkom, ktorí chcú svojim ratolestiam vynoviť šatník ekologicky aj ekonomicky. Za prinesenie každej veci účastníkov aj odmeníme a verím, že sa zo SWAPU stane Avion tradícia a akciu využijú návštevníci aj na spoznanie nových ľudí a strávenie príjemných chvíľ," hovorí Petra Vojtasová, marketingová manažérka nákupného centra na Slovensku Avion v Bratislave, a dodáva: "Téma udržateľnosti je súčasťou každodennej práce v Avione. Záleží nám na tom, aby naše správanie malo pozitívny vplyv na životné prostredie a inšpirovalo zákazníkov k zmene." Avion tento rok spustil iniciatívu s názvom Zmeňme to spolu, do ktorej patria všetky aktivity centra na podporu projektov týkajúcich sa verejného povedomia o možnosti zlepšenia vplyvu na životné prostredie.
Ako bude SWAP prebiehať?
SWAP bude prebiehať v sobotu 23. septembra 2022 od 10.00 hod. do 18.00 hod. v Komunitnom centre na 1. poschodí nad predajňou Office Shoes v bratislavskom Avione. Pre deti je prichystaný detský kútik aj drobné občerstvenie.
Podmienkou je, aby boli prinesené veci čisté a zachovalé, určené pre deti vo veku od 0 do 10 rokov.
Za každú vec, ktorú na SWAP návštevníci prinesú, dostanú unikátny žetón. Ten bude slúžiť ako mena, ktorú vymenia za čokoľvek, čo sa im spomedzi prinesených vecí páči. Nevyužité žetóny môžu vymeniť za rodinnú vstupenku na výstavu Leonardo da Vinci, ktorá práve prebieha v Avione pri gastropasáži.
Zároveň každý účastník SWAPU dostane lístok na Avion vláčik. Návštevníci získajú aj vernostnú kartičku. Za účasť na štyroch SWAPOCH, ktoré bude centrum organizovať, získajú odmenu vo forme 10-eurovej darčekovej poukážky Avion.
Viac informácií nájdete na webstránke Avionu.
Informačný servis
Najčítanejšia najnovšia správa
Krik, ťahanie za vlasy aj úder do hlavy. Bittó Cigániková tvrdí, že ju poslankyňa Tabák napadla
Poslankyňa a predsedníčka Výboru NR SR pre zdravotníctvo Jana Bittó Cigániková (SaS) podáva trestné oznámenie na kolegyňu z pléna parlamentu Romanu Tabák (klub Sme rodina) za fyzické napadnutie. Uviedla to v statuse na sociálnej sieti Facebook.
Verbálne útoky
K incidentu malo dôjsť na koncerte v jednom bratislavskom podniku, kde bola s manželom a kamarátmi. "Bola perfektná nálada, obsluha, prostredie aj spoločnosť až do momentu, keď po jeho skončení v nočných hodinách prišla Tabák," začala Bittó Cigániková svoj opis udalosti.
Podľa vlastných slov sa jej počas niekoľkých nechutných verbálnych útokoch ako tak darilo zachovať si chladnú hlavu a nedať sa vyprovokovať, ale Tabák vraj pokračovala. "Keďže sa skrývala v šiltovke, dala som jej ju dole, nech všetci vidia, aká 'inteligencia' reprezentuje svojich voličov v parlamente," pokračuje v rozprávaní Bittó Cigániková.
Ťahanie za vlasy
Myslela si, že Tabák si uvedomí, že sa na ňu ľudia dívajú čo stvára, a že sa ukľudní. Ale nestalo sa tak. "Pani poslankyňa Tabák zareagovala maximálnym využitím svojej mentálnej kapacity a teda ako zvieratko. Začala ma ťahať za vlasy a fyzicky napádať," priblížila poslankyňa za stranu SaS s tým, že celý čas sedela a nijako útok neopätovala.
Poslankyni Tabák vraj len dookola opakovala, či je normálna, nech sa ukľudní a nech ju pustí. Ale vraj bola v takom animálnom amoku, že nevedela prestať a nevedela sa absolútne ovládať. "Ľudia na ňu kričali, aby prestala, ťahali ju odo mňa, ale ona niekoľko minút neustále útočila a ešte sa aj postavila, aby mala lepšiu 'páku' pri ťahaní," uviedla Bittó Cigániková.
Chvíľu sa zdalo, že je po všetkom, ale nebolo tomu tak. "Po chvíli sa vrátila, aby mi sediacej bez slova vrazila taký úder do hlavy, aký len tenistka vie dať pravačkou a opäť odišla," priblížila ďalej Bittó Cigániková s tým, že v sobotu skončila na pohotovosti s opuchnutým lícom, bolesťami hlavy a krku.